cyanic-selkie/wikianc huggingface dataset:
Korinter
Korinter kommer fra middelhavslandene i Syd-Europa og Vest-Asia, særlig Hellas. De ble ofte utført via havnen i Korint.
Kvitsøyfjorden
Kvitsøyfjorden er en fjord i kommunene Kvitsøy, Rennesøy og Randaberg i Rogaland. Den er en sidefjord til Boknafjorden mellom Kvitsøy i vest, Mosterøy i Rennesøy i øst og Randaberg i sør.
Fjorden har to innløp, et sørlig mellom øya Alstein og Kvitsøy, og et nordlig mellom Fjøløy fyr og Kvitsøy. Det sørlige innløpet grenser til Håsteinsfjorden i sør. Det nordlige innløpet grenser til Skudenesfjorden, som er en del av Boknafjorden. Sør for Mosterøy ligger to andre øyer, Sokn og Bru, der Rennfastsambandet langs E39 går over. Øst for disse øyene fortsetter Kvisøyfjorden videre som Hidlefjorden og Byfjorden. Mellom Mosterøy og Sokn ligger Askjesundet, med Hidlefjorden på andre siden, og mellom Bru og Sokn går Soknasundet. Mellom Bru og Randaberg ligger Byfjorden, som fortsetter videre østover til Åmøyfjorden og sentrum av Stavanger. Fra innløpet fra Skudenesfjorden til innløpet av Byfjorden er Kvitsøyfjorden omtrent 9 kilometer lang.
Bungsberg
Bungsberg er med sine 168 moh. det høyeste punktet i Østholstein krets i Schleswig-Holstein, Tyskland. Fjellet ligger i kommunen Schönwalde am Bungsberg i Midtre Østholsteins amt. Selve forhøyningen er dannet av en endemorene, og ligger i et landskap som kalles Holsteinske Sveits (Holsteinische Schweiz).
George Cattanach
George James Cattanach (født 25. juli 1878 i Alexandria, Ontario, død 29. januar 1954 i East Chicago Indiana) var en canadisk sportsutøver som deltok under OL 1904 i St. Louis.
Cattanach ble olympisk mester i lacrosse under OL 1904 i St. Louis. Han var med på laget Shamrock Lacrosse Team som beseiret det amerikanske laget St. Louis Amateur Athletic Association med 8 – 2 i finalen.
Fylkesvei 6322
Fylkesvei 6322 (Fv6322) går mellom Sørgårdan og Lines på Linesøya i Åfjord.
Opprinnelig gikk veien fra Kirkholmen ved Revsnes via ferge til Linesøy fergekai og videre med armer til Eidsvika og Lines. 8. oktober 2011 ble fergeforbindelsen erstattet med en fastlandsforbindelse. Den kommunale veien mellom Nordgårdan og Sørgårdan ble samtidig del av fylkesvei 34 og veistrekningen mellom Sørgårdan og Eidsvika ble overført til denne. Veiarmen til Linesøy fergekai ble nedgradert til kommunal vei.
Før Trøndelag fylke ble opprettet 1. januar 2018 hadde veien betegnelsen Fylkesvei 35 (Sør-Trøndelag).
Lombardisk
Lombardisk (lumbaart, eller lengua lumbarda, i milanesisk klassisk ortografi lengua lombarda) er en rekke gallo-italiske språkgruppe av romanske språk som ble snakket i hovedsak i sørlige Sveits (Ticino og Graubünden) og i nordlige Italia (mesteparten av Lombardia, hovedsakelig den østlige siden av Piemonte, og noen områder i tilgrensende regioner). Lombardisk blir regnet som et minoritetsspråk og er strukturelt adskilt fra eksempelvis retoromansk, italiensk og lignende. Lombardisk og italiensk er ikke innbyrdes forståelige, men lombardisk og enkelte retoromanske språkvarieteter kan være til dels innbyrdes forståelige.
Det er to hovedvarianter, vestlig lombardisk dialekt og østlig lombardisk dialekt, som viser forskjeller og er ofte, men ikke alltid, gjensidig forståelige.
Innenfor det lombardisk mangfold, med den eldste litterære tradisjonen som går tilbake til 1200-tallet, er den i Milano, hvor dagens milanesere, det innfødte lombardiske mangfoldet i området, er bortimot fullstendig blitt overveldet av italiensk grunnet stor innvandring av immigranter fra andre deler av Italia, særlig Puglia, Sicilia, og Campania, under den raske industrialiseringen etter den andre verdenskrig. Dialekten i distriktet som utgjør Ticino i Sveits og den nordlige delen av den italienske provinsen Varese, er en omfattende gruppe av lombardisktalende, mens en koiné (fellesspråk) av lokale dialekter kan kommunisere med talere av andre lombardisk dialekter. Denne koiné er relativt likt den lombardisk dialekten som snakkes i Milano og i nabodistriktene på den italienske siden av grensen.
Frank Ifield
Francis Edward Ifield (født 30. november 1937) er en australsk easy listening og country-musiker født i Coventry, England. Han hadde stor suksess tidlig på 1960-tallet, særlig i de britiske listene, der han hadde fire hits som toppet listene i 1962 og 1963.
Ifield ble født i Coventry, men familien flyttet tidlig til Dural, et landlig strøk utenfor Sydney i Australia. Ifield ble tidlig opptatt av musikk, og skulket skolen for å fortsette musikkarrieren sin. I 1953 fikk han som femtenåring kontrakt med EMI Australia. Han hadde suksess i hjemlandet i en god stund før han i 1960 fikk kontrakt i Storbritannia. Hans første sang i Storbritannia var «Lucky Devil», som nådde 22.-plass. Deretter fulgte flere ikke fulgt så store suksesser før han hadde en stor hit med «I Remember You», som lå på topp i syv uker i 1962. Det ble også den nest største hiten i Storbritannia i 1962.
Tone Damli
Tone Damli Aaberge (født 12. april 1988 i Sogndal) er en norsk sanger.
Frank Ifield
Ifield ble kjent for sin falsettsang med jodling, noe han markerte klart i dobbel-A-side-singelen «Lovesick Blues»/«She Taught Me to Yodel», den sistnevnte en virtuoso-jodling. Også den gikk opp til førsteplass, og han ble dermed den første artisten med engelsk tilknytning som hadde tre singler på rad som nådde førsteplass, og den andre totalt etter Elvis Presley. Sangstilen hans lå mellom country og pop, og han ble i 1964 invitert til å synge i Grand Ole Opry, der han ble introdusert av en av hans helter, Hank Snow.
Tone Damli
Musikalsk virke og TV-opptredener
Hun gikk på musikk, dans og drama ved Firda videregående skole fra 2004. Hun avsluttet skolegangen etter at hun i 2005 deltok i talentprogrammet Idol på TV 2. Hun kom på andreplass etter Jorun Stiansen, og det var etter dette at hun fikk sitt gjennombrudd som artist. Finalen ble sett av 1,475,000 seere og gikk inn i historien som det mest sette underholdningsprogrammet i TV 2s historie (per 2012).
Frank Ifield
Ifield ble også inkludert i Vee-Jay Records' siste forsøk på å få noe ut av The Beatles før rettighetene gikk ut ved å gi ut et samlaalbum med The Beatles, Jolly What!. I og med The Beatles' popularitet ble Ifields karriere ikke lenger like stor, og han fremførte for et noe mindre publikum.
Tone Damli
Musikalsk virke og TV-opptredener
Hun ga ut sitt første musikkalbum, Bliss, 5. desember 2005. Albumet solgte til gullplate det året. Hun hadde så en av hovedrollestemmene i animasjonsfilmen Over hekken, som hadde norgespremiere i september 2006. Hun deltok i andre sesong av Skal vi danse på TV 2 høsten samme år. Hun endte på tredjeplass. I 2007 ga hun ut oppfølgeralbumet Sweet Fever.
Hun deltok i Melodi Grand Prix 2009 med sangen «Butterflies» og kom til finalen 21. februar 2009. Der endte hun på andreplass, bare slått av Alexander Rybak med sangen «Fairytale» som senere vant Eurovision Song Contest 2009. Singelen «Butterflies» solgte til platinaplate og lå på VG-lista i 17 uker, med en andreplass som beste plassering. Sangen var med på musikkalbumet I Know, som ble utgitt 30. mars 2009.
Fra 12. januar 2013 sendte TV 2 dokumentarserien Tone i seks avsnitt. I 2014 startet Damli som frontfigur for det utenlandske spillselskapet Betsson.
I 2020 deltok hun i Melodi Grand Prix på nytt, med sangen «Hurts Sometimes». Hun opptrådte i den nordnorske delfinalen og var forhåndskvalifisert direkte til finalen Trondheim Spektrum 15. februar 2020. Der ble hun slått ut i første runde og gikk ikke videre til gullfinalen.
Bakgrunn og familie
Tone Damli Aaberge er samboer med Markus Foss. Hennes far var anleggsgartner, og i 2019 skrev norske medier om at hun hadde kjøpt seg inn i et firma som leverer abonnementsordninger for blomsterbuketter.
Pontocyprididae
Pontocypridoidae er den eneste familien i underorden Pontocypridoidea innenfor underorden Cypridocopina (orden Podocopida) av muslingkreps, som er små krepsdyr. Denne familie har 18 kjente slekter (per 2017).
G W Müller skrev den opprinnelige beskrivelsen av gruppen etter studier av arter fra Napoli i 1894, særlig arten Pontocypria spinosa, men den første beskrivelsen i gruppen var av slekten Pontocypris av den norske forskeren Georg Ossian Sars i 1866. Mange av artene i gruppen finnes i områdene rundt Europa.
Nærmere taksonomisk plassering
Skillet mellom ordnene av muslingkreps er basert på morfologi snarere enn molekylær analyse, og det er mulig at muslingkreps-gruppen er parafyletisk og bør deles. Mye av den tidlige forskningen, inklusive beskrivelsen av Myodocopa-gruppen, er gjort av den norske marinbiologen og havforskeren Georg Ossian Sars.
Taksonomien av muslingkreps er omstridt og inneholder vanskelig systamiserte grupper. En moderne oppdatering av systematikken gis av Martin and Davis, som følgende oversikt følger ned til nivået orden, mens lavere nivåer i enkelte tilfeller følger Catalogue of Life: , men i hovedregelen WoRMS-databasen.
Jack Flett
John «Jack» Flett (født 19. november 1871 i Manitoba, død 13. desember 1932 i West Vancouver, Britisk Columbia) var en canadisk sportsutøver som deltok under OL 1904 i St. Louis.
Flett ble olympisk mester i lacrosse under OL 1904 i St. Louis. Han var med på laget Shamrock Lacrosse Team som beseiret det amerikanske laget St. Louis Amateur Athletic Association med 8 – 2 i finalen.
Britisk mesterskap i friidrett 2016
Britisk mesterskap i friidrett 2016 ble arrangert fra 24. til 26. juni 2016, i Birmingham i England.
Stuart Laidlaw
Stuart Ralston Laidlaw (født 2. mars 1877 i Ontario, død 22. november 1960 i Vancouver) var en canadisk sportsutøver som deltok under OL 1904 i St. Louis.
Laidlaw ble olympisk mester i lacrosse under OL 1904 i St. Louis. Han var med på laget Shamrock Lacrosse Team som beseiret det amerikanske laget St. Louis Amateur Athletic Association med 8 – 2 i finalen.
Svend Soot von Düring
Bjørn Ernst Svend Soot von Düring (født 7. juli 1915 i Oslo, død 7. juni 1969 i Bergen) var en norsk skuespiller og sanger.
Han var sønn av underholdningsaritsten Botten Soot, og hennes første mann, friherre Woldemar von Düring (f. 6.2.1884, Erlangen, Tyskland, død 9.11.1950, Stockholm),oldebarn av Engebret Soot og barnebarn av Eyolf Soot og Inga Bjørnson. Barnet til hans bestemors andre ektefelle var Svends halvtante: Guri Stormoen. Hans mor var gift tre ganger.
Han hadde sin scenedebut på Søilen Teater i 1933. Soot von Düring var ansatt på Chat Noir fra 1933 til 1936 og senere ved Trøndelag Teater og Den Nationale Scene. Han spilte også i filmer.
Maximilian Reinelt
Maximilian Reinelt (født 24. august 1988 i Ulm, død 9. februar 2019 i St. Moritz ) var en tysk roer som spesialiserte seg i åtterbåt. Han representerte landet sitt under Sommer-OL 2012 i London, der han tok gull i åtter. Reinelt døde under en skitur nær St. Moritz i Sveits søndag 9. februar 2019.
Svinviktunnelen
Svinviktunnelen er en tunnel på fylkesvei 6145 i Surnadal kommune i Møre og Romsdal. Tunnelen går mellom Svinvika og Markussteinen på nordøstsiden av Todalsfjorden. Den er 1,075 meter lang og ble åpnet 10. august 2001. Tunnelen avløste et svingete og rasfarlig veiparti.
Låvekirken i Heddal
Låvekirken i Heddal er en langkirke fra 1997 i Notodden kommune, Vestfold og Telemark fylke.
Det er problematisk å varme opp Heddal stavkirke om vinteren. På 1990-tallet fikk man tillatelse til å rive den gamle prestegårdslåven og oppføre en ny i samme stil. Låven er innredet med kirkesal i overetasjen og kafe og turistkontor med billettsalg samt andre kontorer i underetasjen. Kirken ble innviet i 1997. Låvekirken fungerer som vinterkirke for Heddal.
Tor Lindrupsen har laget et krusifiks til kirken og tegnet liturgiske møbler.
Donacia marginata
Donacia marginata er en bille i gruppen sivbukker og tilhører familiegruppen bladbiller (Chrysomelidae). Den er ikke registrert i Norge.
Utseende
Donacia marginata er mellom 8-11 mm lang. Kroppen er langsmal og ikke så oval som bladbillene ofte er. Den er metallisk farget i nyanser av messing- og bronsefarge. Den har en rødlig farge langs hver sidekant av dekkvingene. På grunn av lysbrytning kan den enkelte ganger ha en mer blå, metallskinnende farge på dekkvingene. Bakkroppen smalner bakover. Hodet er fremover-rettet. Beina har samme farge som kroppen og er forholdsvis lange.
Levevis
Både larvene og de voksne (imago) billene finnes nær ferskvann hvor de lever av å spise blad på næringsplanten. Larvene lever under vannoverflaten. De voksne er særlig aktive i solskinn.
Donacia marginata tilhører gruppen av insekter med fullstendig forvandling (holometabole insekter), som gjennomgår en metamorfose i løpet av utviklingen. Larvene er radikalt forskjellige fra de voksne i levevis og i kroppsbygning. Mellom larvestadiet og det voksne stadiet er et puppestadie, en hvileperiode, der billens indre og ytre organer endres.
Grevskapet Zeeland
thumb|right|250px|«Ny og meget nøyaktig beskrivelse av Zeelands øyer» av [[Jacob van Deventer (1580)]] Grevskapet Zeeland var en av de sytten nederlandske provinsene. I senere tid er det tidligere grevskapet føyd sammen med Zeeuws-Vlaanderen til den nederlandske provinsen Zeeland. Området har ofte veklset herrer, de sterke naboene – grevskapet Holland, grevskapet Hainaut og grevskapet Flandern – sørget for det. Likevel forble Zeeland en selvstendig stat som ble regjert av grevene av Holland, hertugene av Burgund og de spanske habsburgerne.
Etter åttiårskrigen ble Zeeland del av De forente Nederlandene. Både før og etter at Nederlandene erklærte seg uavhengig hadde Zeeland og Holland visse felles instanser, et eksempel er Holland og Zeelands høyesterett, som var landets øverste rettsinstans etter at de nordlige provinsene hadde erklært seg uavhengige av keiserens makt og retten Mechelens høyesterett hadde til å dømme. Under Den bataviske republikken ble grevskapet Zeeland et departement og ikke lengre en (teoretisk sett) selvstendig (del)stat.
Richard Schmidt (roer)
Richard Schmidt (født 23. mai 1987) er en tysk roer som spesialiserer seg i åtterbåt. Han representerte landet sitt under Sommer-OL 2012 i London, der han tok gull i åtter.
Under Sommer-OL 2020 i Tokyo som ble arrangert i 2021, tok han sølv i åtter.
Kris Allen
I 2007 gav han ut debutalbumet Brand New Shoes. I 2009 kom det selvtitulerte oppfølgeralbumet Kris Allen. Albumet solgte 80 000 kopier i USA den første uken, 118 000 mindre enn albumet For Your Entertainment til Adam Lambert, som Allen slo i finalen i American Idol.
Zhapu
Zhapu (kinesisk: 乍浦; Wade–Giles: Chapu, også romanisert Chapoo) er en storkommune langs Hangzhoubuktens nordre bredd i byfylket Pinghu i provinsen Zhejiang i Folkerepublikken Kina.
Britene erobret Zhapu den 18. mai 1842 under Første opiumskrig.
Havnen i Zhapu, som betjener særlig Shanghai, ble av president Sun Yat-sen en enda større rolle enn den skulle få på hans tid. Senere ble den videreutviklet til å kunne ta store skip med containere, petroleum, kull og kjemiske produkter. Zhapu-Jiaxing-Suzhou-kanalen forbinder havnen for kanalshipping innenlands videre til blant annet Huangpu, som renner gjennom Shanghai, og til Den store kanal (Hangzhou-Beijing).
Sant Joan Despí
Sant Joan Despí er en by og en kommune i Baix Llobregat i provinsen Barcelona i Catalonia. Den ligger ved elva Llobregat. Kommunen har 31 438 innbyggere (2005) og et areal på 5,63 km². Den gernser til Cornellà de Llobregat, Sant Just Desvern, Sant Boi de Llobregat, Santa Coloma de Cervelló, Sant Feliu de Llobregat og Esplugues de Llobregat.
Joselu
José Luis «Joselu» Mato Sanmartín (født 27. mars 1990) er en spansk fotballspiller som spiller for, på lån fra.
Al Joyner
Alfredrick «Al» Alphonzo Joyner (født 19. januar 1960 i East St. Louis, Illinois) er en amerikansk tidligere friidrettsutøver som konkurrerte i tresteg.
Joyner ble olympisk mester i tresteg under OL 1984 i Los Angeles. Han seiret med et hopp på 17,26. På andreplass kom landsmannen Mike Conley, mens Keith Connor fra Storbritannia tok bronsemedaljen. Joyner er bror til Jackie Joyner-Kersee og var gift med Florence Griffith-Joyner, begge olympiske gullmedaljører.
Beals Wright
Beals Coleman Wright (født 19. desember 1879 i Boston, Massachusetts, død 23. august 1961 i Alton, Illinois) var en amerikansk tennisspiller som deltok under OL 1904 i St. Louis.
Wright ble olympisk mester i tennis to ganger under OL 1904 i St. Louis. Han vant både single- og doubleturneringen, i double sammen med landsmannen Edgar Leonard.
Lawrence Pentland
Lawrence Henry Pentland (født 6. april 1879 i Marquette i Manitoba død 2. november 1923 i Winnipeg) var en canadisk sportsutøver som deltok under OL 1904 i St. Louis.
Slaget om Kollaa
Slaget om Kollaa startet 7. desember 1939 og ble avsluttet 13. mars 1940 i finsk Karelen, som en del av vinterkrigen. Selv om de finske forsvarerne var sterkt underlegne de sovjetiske angriperne klarte den finske 12. divisjon å stoppe de overlegne sovjetiske styrkene. De sovjetiske styrkene var kun forberedt på fremrykning langs veier og det var svært få veier i området, de få veiene som fantes ble godt beskyttet av finske styrker i sterke defensive stillinger.
Selv om de sovjetiske styrkene ble stoppet betalte de finske forsvarerne en høy pris og kampene ved Kollaa fortsatte helt til våpenhvilen ble undertegnet. De finske styrkene var nær sammenbrudd mot slutten, de forlot sine stillinger 12. mars, men gjennomførte et motangrep den 13. mars og tok stillingene tilbake. Den kjente finske skarpskytteren Simo Häyhä tjenestegjorde ved Kollaa.
Slagets gang
Den 30. november 1939 krysset den sovjetiske 56. divisjon grensen ved Suojärvi og snudde deretter sørvest mot Kollaa, med målet å komme bak finnenes hovedforsvarslinje nord for Ladogasjøen. Finnene, som ikke hadde regnet med en sovjetisk offensiv i dette området, var russerne underlegne, og måtte trekke seg tilbake til Kollaanjoki. Her valgte de å ta opp kampen, og opprettet en forsvarslinje langs elven.
Den 7. desember angrep de sovjetiske styrkene de finske troppene i Kollaalinjen for første gang. Angrepet mislyktes, og mellom desember og mars prøvde russerne gang på gang å bryte igjennom de finske linjene ved Kollaa, og alle gangene klarte finnene å forhindre et gjennombrudd her, på tross av store tap som resultat av tung artilleribeskyting og horder av sovjetisk infanteri støttet av stridsvogner.
Et kjent sitat fra slaget om Kollaa er generalmajor Woldemar Hägglunds spørsmål «Vil Kollaa-linjen holde stand? (Kestääkö Kollaa)», hvortil Aarne Juutilainen svarte «Ja det holder, hvis det ikke det da ikke blir gitt ordre om å flykte.»
Selv om finnene klarte å stoppe Den røde armé, led 12. divisjon store tap, og forsvarslinjen var ved å kollapse da de finske troppene forlot hovedstillingene langs Kollaanjoki den 12. mars, men de utførte et motangrep mot de sovjetiske troppene den 13. mars. Tapene var omkring 1 000 drepte på finsk side, mens over 8 000 sovjetiske soldater hadde blitt drept i de harde kampene om forsvarslinjen.
Svepemøll
Svepemøll (Adelidae) er en familie av små, mer eller mindre metallisk fargede sommerfugler som man lett kjenner igjen på hannenes svært lange antenner – de er gjerne 2,5 -3 ganger så lange som forvingene. De ble før regnet til familien flekkmøll (Incurvariidae) men blir i dag regnet som en familie for seg.
Hilliard Lyle
Hilliard Lyle (født 21. desember 1879 i Ontario, død 21. mai 1931) var en canadisk sportsutøver som deltok under OL 1904 i St. Louis.
Linse
Linse kan referere til:
Kirsten Hove Tveito
Kirsten Marie Hove Tveito (født 31. juli 1944) er norsk psykolog og kriminalforfatter.
Hun er født og oppvokst i Ålesund og er utdannet ved Universitetet i Oslo. Hun er bosatt i Oppegård i Nordre Follo, og har fra 1986-2008 jobbet som psykologspesialist ved voksenpsykiatrisk avdeling på Folloklinikken i Ski. Tidligere har hun blant annet vært skolepsykolog i Oslo. Sammen med Ellen K. Dahl har hun skrevet kriminalromanen Under isen, som utkom på Piratforlaget i 2008.
Howard Koch
Howard Koch (født 2. desember 1901, New York City, død 17. august 1995) var en amerikansk manusforfatter som ble svartelistet av filmstudiosjefene i Hollywood på 1950-tallet.
Hans første godkjente manus ble filmatisert i 1940. Koch ble svartelistet på grunn av sitt engasjement i pro-Sovjet propagandafilmer som Mission to Moscow (1943), som han skrev manus for. Siden han ble svartelistet, flyttet han til Storbritannia sammen med andre svartelistede manusforfattere hvor han skrev under psevdonymet «Peter Howard». Hans arbeider inkluderer Orson Welles' hørespill The War of the Worlds (1938), Shining Victory (1941) og Letter from an Unknown Woman (1948). Han medvirket også til manuskriptet til Casablanca (1942) som han mottok en Oscar for beste filmatisering for. Kochs stykke Invasion from Mars, som handlet om effektene radiodramaet The War of the Worlds hadde på noen av dets lyttere, ble filmatisert til en TV-film i 1975, The Night That Panicked America.
Howard Koch døde i 1995 i Woodstock, New York. Han ble uteksaminert ved Columbia Law School.
Hårstad skole
Hårstad skole er en barneskole på Tiller i Trondheim. Skolen ble bygd i 1997 og hadde høsten 2011 omkring 380 elever fra 1. til 7. trinn.
Skolen har en åpen og fleksibel planløsning med trinnareal for hvert årstrinn. Rektor ved skolen er Bjørnar Fjellhaug.
Hårstad skoles visjon:
Alle skal oppleve læringsglede i fellesskap gjennom å undre, våge, skape og mestre. Hårstad skole skal være en inkluderende og trygg skole fri for mobbing.
O.J. – på nye eventyr
O.J. – på nye eventyr er en norsk humorserie med Otto Jespersen som gikk på NRK i 1995. Programmet var studiobasert, men inneholdt en rekke forhåndsinnspilte innslag. Jespersen var både programleder og spilte mange av andre karakterene som opptrådte i programmet, kanskje mest kjent av disse ble inspektør Virrum. Serien var en oppfølger til O.J. – ute på prøve. Programmet inneholdt mye svart humor.
Med i serien var også Morten Faldaas som blant annet spilte Inspektør Virrums medhjelper "Foster", og som "den ensomme rytter". Henrik Mestad hadde faste innslag som en filosoferende "engelen Polly". I tillegg hadde Øystein Bache faste innslag som en snakkende barpianist. Ved siden av innslagene med Virrum ble også programmet kjent for innslagene med begravelsesbyrået «Trøste & Bære» og «Livet på gården».
Ved siden av alle innslagene ble det også invitert gjester i studio.
Robert Edgren
Erik Anton Robert Laurensius Edgren (født 24. september 1837 i Lysvik i Värmland i Sverige, død 1. juni 1917 i Fredrikshald) var en svenskfødt norsk industrileder og proprietær. Han var mangeårig leder for Cathrineholms Jernværk.
Biografi
Han flyttet til Fredrikshald i 1865 og var ansatt ved Cathrineholms Jernværk i rundt femti år, først som bokholder og siden som bruksforvalter (dvs. administrerende direktør). Han eide også lystgården Marienlyst i Asak i Berg. Sammen med bl.a. sin svoger, Saugbrugsforeningens bruksbestyrer Theodor Christian Haagaas, var han en av «de tre fremste representanter for arbeidsgiverne» i Tistedalen. Mot slutten av hans ledertid måtte jernverket legge ned sin tradisjonelle støpejernsproduksjon og ble omorganisert dels til kraftselskap tilknyttet Saugbrugsforeningen og dels til emaljefabrikk.
Han var engasjert i Høyre, hadde også flere offentlige verv og var bl.a. også kirkeverge fra 1882 til 1907. Han var en ivrig jeger og var en tid formann i Fredrikshalds jægerforening, hvor han ble utnevnt til æresmedlem.
Han var sønn av rittmester og brukseier August Eriksson Edgren på Berga bruk i Värmland og Göthilda Laura af Geijerstam. Han var gift med Emilie Petersen, datter av støpermester og proprietær Johannes Petterson og Märtha Persdotter, og hadde to døtre. Blant hans etterkommere er flyveren og alpinisten Andreas Wyller (som etablerte Wyllerløypa), Tone Bjørneboe (gift med Jens Bjørneboe) og teaterkritikeren Therese Bjørneboe.
Starfire
Albumet ble utgitt på Frontiers Records 21. november 2000.
Sporliste
Alle spor av Jørn Lande unntatt hvor annet er nevnt
Personell
Band
Gjestemusikere
Bože pravde
«Bože pravde» (Rettferdighetsguden) er Serbias nasjonalsang. Den ble skrevet i 1872 av Jovan Đorđević. Davorin Jenko har laget melodien.
Hejin
Hejin (kinesisk: 河津; pinyin: Héjīn) er et byfylke i provinsen Shanxi i Folkerepublikken Kina. Det ligger i byprefekturet Yuncheng.
Folketallet var på 353,257 i 1999.
Kulturminner
Hoututempelet i landsbyen Guduocun (Guduo Houtu miao, 古垛后土庙) er oppført på Folkerepublikken Kinas liste over verneverdige kulturminner.
Martin Sauer
Martin Sauer (født 17. desember 1982) er en tysk roer som spesialiserer seg i åtterbåt. Han representerte landet sitt under Sommer-OL 2012 i London, der han tok gull i åtter.
Hejin
Kulturminner
== Administrative enheter ==
Martin Sauer
Under Sommer-OL 2020 i Tokyo som ble arrangert i 2021, tok han sølv i åtter.
Agada
Agada er slekt av en biller som tilhører familien trebukker (Cerambycidae). Slekten omfatter bare én kjent art.
Hejin
Samferdsel
Kinas riksvei 108 løper gjennom området. Riksveien begynner i Beijing og fører via Taiyuan, Xi'an og Chengdu sør til Kunming i den sørvestlige provinsen Yunnan.
Agada
Levevis
Larvene utvikler seg under barken på døde trestammer.
Utbredelse
Arten er utbredt på Madagaskar.
Hejin
Samferdsel
Kinas riksvei 209 løper gjennom området. Den begynner i Hohhot i Indre Mongolia, krysser gjennom provinsene Shanxi, Henan, Hubei, Hunan og ender opp i havnebyen Beihai i Guangxi.
Troy (Michigan)
Troy er en by i Oakland County i den amerikanske delstaten Michigan. Byen er en forstad av Detroit, og er den største byen i Oakland County. Troy fikk bystatus i 1955. Troy er en business- og shoppingdestinasjon innenfor Detroitområdet.
Bennäs jernbanestasjon
Bennäs jernbanestasjon (svensk: Bennäs järnvägsstation; finsk: Pännäisten rautatieasema) er en jernbanestasjon i Bennäs i den finske kommunen Pedersöre i Österbotten. Jernbanestasjonen er et jernbaneknutepunkt for Jakobstadsbanen og Österbottenbanen. Stasjonsbygningen ble oppoført i 1885 etter tegninger av Knut Nylander. Stasjonen ligger cirka 101 kilometer fra Seinäjoki jernbanestasjon og cirka 33 kilometer fra Karleby jernbanestasjon, avstanden til Helsingfors sentralstasjon er 518,6 km.
Liste over sørkoreanske filmer fra 1977
Liste over sørkoreanske filmer fra 1977 er en kronologisk liste over filmer som ble lansert i Sør-Korea i 1977.
Candonidae
Candonidae er en av seks familier i overfamilie Cypridoidea innenfor underorden Cypridocopina (orden Podocopida) av muslingkreps, som er små krepsdyr. Av de mange slektene er bare to antatt utdødde.
Gruppens arter har mer enn 500 ulike arter.
Nærmere taksonomisk plassering
Skillet mellom ordnene av muslingkreps er basert på morfologi snarere enn molekylær analyse, og det er mulig at muslingkreps-gruppen er parafyletisk og bør deles. Mye av den tidlige forskningen, inklusive beskrivelsen av Myodocopa-gruppen, er gjort av den norske marinbiologen og havforskeren Georg Ossian Sars.
Taksonomien av muslingkreps er omstridt og inneholder vanskelig systamiserte grupper. En moderne oppdatering av systematikken gis av Martin and Davis, som følgende oversikt følger ned til nivået orden, mens lavere nivåer i enkelte tilfeller følger Catalogue of Life: , men i hovedregelen WoRMS-databasen.
Søtgrassivbukk
Søtgrassivbukk (Donacia semicuprea) er en bille i gruppen sivbukker og tilhører familiegruppen bladbiller (Chrysomelidae). Den er registrert i Norge.
Utseende
Søtgrassivbukk er mellom 5-8 mm lang. Kroppen er langsmal og ikke så oval som bladbillene ofte er. Den er metallisk farget i en lys bronsefarge. Bakkroppen smalner bakover. Hodet er fremover-rettet. Beina er forholdsvis lange, mørke og har mindre metallisk glans.
Levevis
Både larvene og de voksne (imago) billene finnes nær ferskvann hvor de lever av å spise blad på næringsplanten. Larvene lever under vannoverflaten. De voksne er særlig aktive i solskinn.
Verdenscupen i alpint 2017/18 — Storslalåm menn — Åre
Verdenscupfinalen i storslalåm for menn gikk i svenske Åre lørdag 17. mars 2018. I utgangspunktet fikk kun de 15 beste i storslalåmcupen starte. Men og andre løpere som hadde mer enn 400 verdenscup-poeng fikk stille til start. Det ble kun gitt verdenscup-poeng til de 15 beste.
Eksterne lenker
Offisiell resultatliste
The Woman Next Door
The Woman Next Door er en amerikansk stumfilm fra 1915, regissert av Walter Edwin.
Handling
Naboens sønn, Tom Grayson, er en gruve-ingeniør som nettopp har kommet tilbake fra Mexico. Men den nye naboen deres blir sett på med mistenksomhet av resten av byen, fordi hun forsøker å skjule fortiden sin. Men dette fører snart til en rekke uforutsette hendelser.
Edgar Leonard
Leonard ble olympisk mester i tennis under OL 1904 i St. Louis. Han vant doubleturneringen sammen med landsmannen Beals Wright. I singleturneringen tapte han i semifinalen og fikk bronse.
Yuanping
Yuanping (kinesisk: 原平; pinyin: Yuánpíng) er et byfylke i provinsen Shanxi i Folkerepublikken Kina. Det tilhører byprefekturet Xinzhou.
Befolkningen er på 459,670 innbyggere i 1999.
La Manga
La Manga (Spansk: Ermet) er en halvøy i regionen Murcia i Spania som ligger på Costa Cálida (Den varme kysten). De første byggene ble oppført i 1963 og siden har utviklingen vært dramatisk og La Manga er nå i realiteten helt utbygd. De siste ti årene har antallet tilreisende turister økt sterkt, og området besøkes årlig av flere hundre tusen mennesker. I all hovedsak består La Mangas byggmasse av privateide leiligheter, noen få hoteller og lokalt næringsliv er begrenset til servicenæring (restauranter, butikker etc.).
Yuanping
Samferdsel
Kinas riksvei 108 løper gjennom fylket. Riksveien begynner i Beijing og fører via Taiyuan, Xi'an og Chengdu sør til Kunming i den sørvestlige provinsen Yunnan.
La Manga
La Manga er bygget på en sandbanke, og senere er grunnen forsterket av spanske myndigheter og utbyggere for å hindre at vær og vann skal vaske vekk sanden som naturen har brukt flere tusen år på å skylle opp. Fra ende til annen er La Manga om lag 22 kilometer lang, og har kun innfartsåre i den ene enden. Mar Menor er navnet på sjøen som ligger mellom La Manga og fastlandet, og den får vannet sitt fra Middelhavet. Temperaturen i Mar Menor er normalt noe høyere enn på Middelhavssiden, spesielt om sommeren. Stedet er kjent for sine gode forhold for kiting og dykking. På Middelhavsiden av La Manga er det en sammenhengende sandstrand på om lag 20 kilometer.
Yuanping
Samferdsel
Kinas riksvei 208 fører gjennom området. Den begynner i Erenhot og fører via Jining og Datong og Taiyuan til Changzhi i provinsen Shanxi.
La Manga
Nordmenn ble for alvor interessert i å besøke La Manga på 1990-tallet og salget av boliger i regionen til nordmenn har økt sterkt de siste ti årene.
Nærmeste flyplass er San Javier (Murcia) som bl.a. trafikkeres av Norwegian Air Shuttle og flyplassen ligger om lag 40 minutters kjøretid med bil fra La Manga. På La Manga er det enklest å komme seg fram med buss eller egen bil, da det kun er en hovedgate (Grand Via) som strekker seg over hele halvøyen. På sitt bredeste er La Manga bare 400 meter bred og på det smaleste om lag 60 meter.
La Manga er det stedet i Europa som er registrert med flest soldager i året (320 dager) og WHO har kåret regionen som Europas beste sted å bo ut fra helsemessige kriterier. Norges Fotballforbund har eget anlegg like ved La Manga, og flere norske og utenlandske fotballklubber bruker dette anlegget til trening om vinteren, herunder La Manga Cup. Det er lite kriminalitet i området.
Valle videregående skole (Setesdal)
Valle videregående skole (Valle vidaregåande skule) var en videregående skole i Valle i Setesdal i Aust-Agder, siden 2006 er den avdeling Valle av Setesdal vidaregåande skule.
Avdelingen tilbyr full opplæring i gullsmedfaget med landsdekkende tilbud i Vg2 Design og gullsmedhåndverk, og toårig Vg3 Gullsmedfag som fører til svenneprøve og erstatter tiden som gullsmedlærling. Avdelingen har 8 ansatte og 30 elever, og har bla. eget hybelbygg for elevene sine
Historie
Den videregående skolens historie i Valle startet i 1972 i kjelleren på Valle skule med husstellinje. I 1976 fikk skolen eget internat. Skolen flyttet inn i egne lokaler og ble en selvstendig videregående skole i 1982. Utdanningstilbud som vev, snekker, kokk og servitør, aktivitørlinje og helse og sosialfag har vært gitt ved skolen. En periode tilbød skolen 3-årig landslinje for musikk, dans og drama med fordypning i folkemusikk. En egen avdeling under Valle videregående skoles administrasjon ble opprettet på Hovden med reiselivsaktiviteter. Avdelingen ble høsten 1990 skilt ut som Hovden skigymnas.
I 1995 startet skolen med utdanning i gullsmedfag, med bakgrunn i den rike sølvsmed-tradisjonen i Setesdalen. Skolen prøvde på begynnelsen av 1990-tallet også å starte en linje for folkemusikk og folkedans, men grunnet for få søkere ble det skrinlagt. I 2006 ble Valle videregående skole slått sammen med Hovden skigymnas og Hornnes videregående skole, til den nye Setesdal videregående skole.
Trefningen ved Amnabro
Trefningen ved Amnabro var en trefning i 1304 under den svenske brødrestriden. Trefningen sto mellom mindre avdelinger av riddere med deres følge av svenner og støttepersonell.
Kong Birger Magnusson sendte en fortropp på åtte ridderne og deres følge til den strategiske viktige broen Amnabro ved Gullsprång på østsiden av Vänern, hvor Västergötland, Värmland og Närke møtes. Mens troppen var opptatt med å ødelegge broen, ble de overrasket av en fiendtlig fortropp fra hertugenes norsk-svenske hær som hadde tatt seg fram til Värmland og Dalsland. Ridderen Mathias Kettilmundsson, som hadde utmerket seg under den såkalte «Nevakampanjen» i 1299, overfalte og beseiret den kongelige fortroppen. Alle ridderne ble tatt til fange eller jaget på flukt.
Denne mindre seieren fikk ingen betydning for krigen i 1304. Kong Birger Magnusson og marsk Torgils Knutsson beleiret og inntok den viktige befestningen Nyköpingshus i Nyköping før de vendte vestover med en stor hær, som er sagt å ha vært på 10 000 mann. Hertugene måtte trekke seg tilbake til grensen mellom Båhuslen og Dalsland.
Reinert Olsen
Reinert K. «Ray Kay» Olsen (født 10. juli 1978 i Haugesund) er en norsk filmregissør og fotograf, for tiden bosatt i Hollywood.
Olsen begynte karrieren som 16-åring på lokal-TV i Haugesund, og kort tid etter begynte han å regissere musikkvideoer for norske artister som Kurt Nilsen og Paperboys.
Etter dette reiste han til Hollywood for å fortsette karrieren sin der. Han har regissert for blant andre Lady Gaga, Justin Bieber, Enrique Iglesias, American Idol vinnerne Fantasia og Jordin Sparks, Destiny's Child, Beyoncé, Backstreet Boys og Britney Spears.
I 2011 passerte Olsens videoer en milliard visninger på YouTube.
Olsen regisserte Justin Biebers hit Baby, som lenge var den mest sette videoen på Youtube, uavhengig av kategori.
Merkiter
Merkitene var et asiatisk steppefolk med et tildels mongolsk ledersjikt, og som spilte en stor rolle på Djenghis Khans tid. De levde av jakt og fiske. Fra den tid er tre klaner av dette folkeslaget kjent:
Deres område var ved det lavere løp av elven Selenga/Senga, sør for Bajkalsjøen. Som naboer hadde de folkene keraitene, naimanene og iskit-sakha-folket.
Merkitene talte et burjatisk, en mongolsk dialekt. Men deres sjamaner benyttet for sin trolldomskunst iskit-sakha, en gammeltyrkisk dialekt.
Folket skal ifølge legenden ha underkastet seg mongolene under Kabul Khan, altså en gang mellom 1130 og 1151.
I blant annet Mongolenes hemmelige historie dukker merkitene av og til opp. Det ser ut som om den røvede merkiter og fyrstebrud Hoelun var mor til Djenghis Khan, og videre til at det var grunnen til at man senere røvet også merkiten Bortai til å bli Djenghis' hustru. Deres sønn Dzjosjy (den fremmede) kan muligens egentlig ha vært sønn av en merkiterfyrste, selv om Djenghis Khan tok ham til seg så som sin egen førstefødte.
Friidrett under Middelhavslekene 1979
Friidrett under Middelhavslekene 1979. Friidrett var en av flere sporter under de åttende middelhavslekene som ble arrangert i Split i Jugoslavia i perioden 15. til 29. september 1979. Det var åttende gangen som friidrett var med på programmet under Middelhavslekene. Det var 37 øvelser, 23 for menn og fjorten for kvinner. Italia ble beste nasjon med tretten gullmedaljer foran Frankrike som også vant tretten gull.
Merkiter
Deler av folket ble i 1205 opptatt blant mongolene, mens ledelsesskiktet flyktet til Turkestan, der de i  1217 ble fanget og drept.
En etterfølger av Djenghis Khan ved navn Orda Khan (død 1280) og første hersker av Orda-horden (Ordas Khanat eller Den hvite horde) behersket store deler av Sibir frem til Irtysj. Etterhvert døde folkeslagsnavnet merkitene ut i den folkenes smeltedigel som denne regionen var.
Knut Olav Åmås
Biografi
Knut Olav Åmås er dr. philos. med hovedfag i filosofi fra 1996 og doktorgrad i medievitenskap fra Universitetet i Bergen i 2005. Han har jobbet som journalist i Bergens Tidende samt som redaktør ved Universitetet i Bergen. Åmås var forlagsredaktør i Universitetsforlaget fra 1996 til 2001, og redaktør for tidsskriftet Samtiden 2001–2006. I 2004 var han bokanmelder og lørdagsspaltist i Dagbladet. Fra 2005 var Åmås deltidskommentator i Aftenposten; fra 2006 debatt- og kronikkredaktør i avisen, fra 2008 kultur- og debattredaktør samme sted. Fra 2013 kultur-, debatt- og forskningsredaktør i Aftenposten.
Han har oversatt, redigert og skrevet flere bøker om filosofi, idéhistorie og homofili/homoforskning, blant annet om filosofen Ludwig Wittgenstein og som medredaktør for Norsk homoforskning, en sentral antologi i dette feltet. I 2004 utgav han Mitt liv var draum, en litterær biografi om lyrikeren Olav H. Hauge. Boka dannet i 2005 grunnlag for doktorgraden hans i medievitenskap.
Knut Olav Åmås fikk Samlagets nynorsk-pris Melsom-prisen i 2005 for biografien om Olav H. Hauge. Sammen med Cathrine Sandnes fikk han prisen Årets tidsskrift 2006 fra Norsk Tidsskriftforening for arbeidet med Samtiden. I 2007 ble han tildelt Den store journalistprisen.
Åmås var redaktør for den nye utgaven av Hvem er hvem som ble utgitt i september 2008. Samme år var han også redaktør for boken ''Norge. En diagnose''.
I mai 2014 trakk han seg som statssekretær for å bli ny direktør i Fritt Ord. I 2015-2017 er han leder for Mediemangfoldsutvalget som skal utrede statlig mediepolitikk. Åmås er styreleder i Foreningen Store norske leksikon.
Theodor Busse
Theodor Busse (født 15. desember 1897, død 21. oktober 1986) var en tysk offiser, som deltok i første og andre verdenskrig. Busse ble født i Frankfurt (Oder) og begynte i den den tyske hæren som kadett i 1915. Ved slutten av 2. verdenskrig var han General der Infanterie.
Karriere
Han ble forfremmet til offiser i februar 1917. På grunn av sin krigsinnsats ble han tildelt Ridderkorset med sverd av Königlicher Hausorden von Hohenzollern. Etter våpenhvilen i 1918 gikk han inn i det 100 000 mann sterke Reichswehr, hvor han steg i gradene.
Busse ble tatt opp som stabsoffiserelev i 1939 og deltok i et opplæringsprogram som ble antatt av Sjefen for Generalstaben i august samme år. Mellom 1940 og 1942 tjenestegjorde han som operasjonssjef hos general, senere feltmarskalk, Erich von Manstein i den tyske 11. armé på Østfronten. Han fortsatte i Mansteins stab som operasjonssjef for Armégruppe Don fra 1942 til 1943. Fra 1943 til 1944 var han stabssjef i Armégruppe Syd. Begge armégruppene kjempet på Østfronten.
I de siste fem månedene av krigen var Busse sjef for 9. armé, som da var en del av Armégruppe Vistula. Etter hvert som sovjetrusserne fortsatte sin framrykking inn i Tyskland, var han med på slaget om Berlin, slaget om Seelowhøydene og senere i slaget ved Halbe.
Busse overtok kommandoen over 9. armé 21. januar 1945, men hans stilling som armésjef ble aldri offisielt bekreftet. Sjefer for styrker av arméstørrelse og større gikk inn i en slags prøveperiode, og normalt fikk de ikke offisielt tildelt stillingen før ca. 6 måneder etter de tiltrådte. Tyskland kapitulerte uten vilkår før Busses prøvetid utløp. Etter slaget om Seelowhøydene ble Busses 9. armé presset inn i Spreewald i området rundt byen Halbe. Med en styrke på om lag 100 000 mann forsøkte han derfra å ta seg vestover for å møte general Walther Wenck og hans 12. armé.
A Woman Scorned (1915)
A Woman Scorned er en amerikansk stumfilm fra 1915, regissert av William Desmond Taylor.
Theodor Busse
Forsøket på å frigjøre Berlin
Den 22. april 1945 ble Busse og 9. armé en del av en dårlig planlagt og desperat plan, som generalene Wilhelm Keitel og Alfred Jodl presenterte for Adolf Hitler. De foreslo at de gjenværende tyske styrkene rundt Berlin skulle angripe i flankene på de sovjetrussiske styrkene som var i ferd med å omringe byen, og avskjære forsyningslinjene deres.
A Woman Scorned (1915)
Handling
Winnie Winters er misunnelig på oppmerksomheten som Neil, hennes ektemann, ser ut til å gi til fru Fiske - en blond og flott ung enke. Fru Fiske overhører ekteparet som krangler om henne.
Theodor Busse
Forsøket på å frigjøre Berlin
Lyktes dette forsøket, ville det tyske angrepet frigjøre Berlin og tvinge de sovjetrussiske styrkene tilbake. Hitler bifalt planen. General Walther Wenck, som med 12. armé sto ved Elben og Mulde, ble beordret til å etterlate en svak sikringsstyrke, som skulle drive oppholdende strid mot de amerikanske styrkene. Hovedstyrken skulle angripe nordøstover for å unnsette Berlin. Samtidig skulle Theodor Busse med 9. armé angripe mot vest, slik at 9. armé etter hvert kunne slutte seg sammen med Wencks 12. armé og bryte den sovjetrussiske ringen om Berlin. Begge armeene skulle så sammen angripe mot Potsdam og Berlin. Wenks første mål var autobahn mellom Berlin og Dresden ved Ferch, ikke langt fra Potsdam.
Verken Busse med 9. armé eller Holtse med XLI. Panzerkorps hadde nevneverdig fremgang. Mot slutten av dagen den 27. april 1945 hadde de sovjetrussiske styrkene fullført omringningen, og styrkene inne i den tyske hovedstaden var fullstendig avskåret fra resten av Tyskland.
Sent om kvelden 29. april kontaktet general Hans Krebs general Jodl på radio og forlangte svar på følgende:
Tidlig på morgenen 30. april svarte Jodl til Krebs:
To dager senere, 2. mai 1945, var slaget om Berlin over. General Helmuth Weidling underskrev da en betingelsesløs kapitulasjonsavtale for de tyske styrkene og overga Berlin til sovjetrusserne.
Denne siste, desperate planen for å redde Berlin ble aldri skikkelig fullført. De tyske stridskreftene manglet styrke til å gjennomføre planen og klarte aldri å nå de oppsatte målene. At styrker fra 9. armé klarte å ta seg frem til Wencks 12. armé i slaget ved Halbe, førte til at deler av 9. armé og en rekke sivile flyktninger klarte å ta seg over Elben og overgi seg til de amerikanske styrkene. Dette forsøkte amerikanerne å forhindre, da de ikke hadde ressurser til forpleining av så store mengder mennesker.
Etter krigen
Mellom 1945 og 1946 var Busse krigsfange. Deretter ble han direktør for Vest-Tysklands sivilforsvar. Han har også skrevet flere bøker.
28 dager senere
28 dager senere (originaltittel: 28 Days Later) er en britisk postapokalyptisk science fiction-grøsser fra 2002, regissert av Danny Boyle. I hovedrollene finner vi Cillian Murphy, Naomie Harris og Christopher Eccleston. Filmen forteller i hovedsak om et sammenbrudd av samfunnet etter et utslipp av et meget farlig virus kjent som «Rage».
Filmen finner sted i det moderne England og forteller om fire personers kamp mot viruset. Filmen fikk god mottakelse og ble en kommersiell suksess. Filmens oppfølger er 28 uker senere.
Friluftsmaleri
Kunstnere har til alle tider arbeidet utendørs når det falt seg slik, men fra midten av 1800-tallet ble det viktig å bruke det naturlige lyset, slik både Barbizon-skolen og impresjonistene mente. Utviklingen av tuber til oppbevaring av farger var et medvirkende moment, siden det sparte kunstnerne for det daglige forberedelsesarbeidet med å blande pigment og bindemiddel (linolje) for hver enkelt farge før arbeidet kunne starte.
28 dager senere
Handling
28 dager etter dette finner vi Jim (Cillian Murphy) liggende på et sykehus. Etter hvert klarer han å ta seg ut av sykehuset, som tilsynelatende er helt tomt, og han går ut i Londons gater. Her virker alle gatene, butikkene og leilighetene helt forlatt. Han ser også forskjellige medieoppslag liggende på bakken som indikerer at noe utenom det vanlige har skjedd. Etter en stund finner Jim fram til en kirke der han finner døde mennesker liggende. Plutselig blir han overrasket av to mennesker som tydelig ikke oppfører seg normalt. Jim blir jaget helt til han blir reddet av Selena (Naomi Harris) og Mark (Noah Huntley), to overlevende mennesker. Jim blir tatt med ned til Londons undergrunnsbane der han blir fortalt om det som har skjedd. Rage-viruset har spredt seg og gjort mennesker gale eller tatt livet av dem. Dette førte til at hele samfunnet kollapset og bare noen få overlevde.
Friluftsmaleri
Det var også i samme periode det kombinerte fargeskrin og staffeli ble utviklet. Varianter av dette er fortsatt populære blant dagens friluftsmalere.
28 dager senere
Handling
De neste dagene går med til å finne tilbake til huset til Jim for å se etter overlevende. Der finner han lite annet enn fare, og Mark blir uheldigvis infisert. Farer lurer rundt hvert hjørne, men de fortsetter turen videre for å lete etter overlevende, mat og trygghet. De møter til slutt på to overlevende, Frank (Brendan Gleeson) og hans datter Hannah (Megan Burns). Jim og Selena får tilbud om ly hos dem. Hjemme hos Frank får de høre over radioen en melding fra Manchester som forteller dem at kuren mot viruset Rage er blitt oppdaget. Gjengen vår reiser umiddelbart mot Manchester.
I Manchester ser de en by i kaos og flammer. De prøver å unngå sammenstøt med infiserte og de tar seg fram til militærbasen som ligger i utkanten. Basen er dessverre tom og de begynner å tro at alt var forgjeves. Uheldigvis klarer Frank å få blod i øynene fra en død infisert fugl og han går helt amok. Før han rekker å skade de andre blir han skutt av en annen overlevende, major Henry West (Christopher Eccleston) som prøver å styre militæroperasjonen i området. Vi får senere møte soldaten Sergeant Farrell (Stuart McQuarrie) og uenigheter ender i kamp mellom de militære og våre hovedpersoner. Skremte, slitne og redde tar de seg videre gjennom en lang rekke kamper for å overleve og for å ødelegge viruset Rage.
Friluftsmaleri
Det å male utendørs førte til at flere kunstnere ble oppmerksomme på lysforhold og fargepåvirkning fra omgivelsene. Siden mange av de store kunstskolene lå i bystrøk, kan «akademibrunt» skyldes at det innfallende lyset reflektert fra nabolaget og inn vinduene ikke ga mulighet for å se fargetoner slik sollyset ute gjorde. En kunstners drømmeatelier i dag vil derfor være preget av ønsket om at det innfallende lyset kommer fra nord, helst gjennom et takvindu/overlysvindu.
28 dager senere
Filmens omdømme
Filmen spilte inn 82.7 millioner dollar verden over. Filmen ble også kritikerrost av blant annet Rotten Tomatoes og L.A. Times.